Diari Oficial de la Generalitat Valenciana


Sumari del DOGV 9702, del 11-10-2023 (2023/10982)

RESOLUCIÓ de 2 d'octubre de 2023, del director general de Treball, Cooperativisme i Seguretat Laboral, de concessió de les subvencions convocades per la Resolució de 15 de juny de 2023, de la Direcció General de Treball, Benestar i Seguretat Laboral, per la qual es convoquen subvencions en matèria de col·laboració institucional, a través d'accions sectorials i intersectorials mitjançant programes o actuacions en matèria de prevenció de riscos laborals a la Comunitat Valenciana per a l'exercici 2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9702

Data del DOGV
:   11-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10581


Data del document
:   02-10-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ajuda pública

RESOLUCIÓ de 2 d'octubre de 2023, del director general de Treball, Cooperativisme i Seguretat Laboral, de concessió de les subvencions convocades per la Resolució de 15 de juny de 2023, de la Direcció General de Treball, Benestar i Seguretat Laboral, per la qual es convoquen subvencions en matèria de col·laboració institucional, a través d'accions sectorials i intersectorials mitjançant programes o actuacions en matèria de prevenció de riscos laborals a la Comunitat Valenciana per a l'exercici 2023. [2023/10291]  
  
Atesa l'Ordre 3/2023, de 15 de maig, de 2023, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en matèria de col·laboració institucional, a través d'accions sectorials i intersectorials mitjançant programes o actuacions en matèria de prevenció de riscos laborals a la Comunitat Valenciana (DOGV 9599, 19.05.2023), d'ara en avant, bases reguladores.  
Vista la Resolució de 15 de juny de 2023, de la Direcció General de Treball, Benestar i Seguretat Laboral, per la qual es convoquen subvencions en matèria de col·laboració institucional, a través d'accions sectorials i intersectorials mitjançant programes o actuacions en matèria de prevenció de riscos laborals a la Comunitat Valenciana, per a l'exercici 2023 (DOGV 9621, 20.06.2023).  
Una vegada estudiades les sol·licituds rebudes, la Comissió de Valoració, en la seua reunió de data 21 de setembre de 2023, formula la proposta de resolució motivada i elabora l'informe d'avaluació de sol·licituds presentades, de conformitat amb el que es disposa en els articles 15, 16 i 17 de les bases reguladores.  
En la tramitació d'aquest procediment s'ha tingut en compte, així mateix, el que s'estableix en l'article 164 de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, i l'article 11 de les bases reguladores.  
Vistos els antecedents exposats, i en aplicació del que es disposa en l'article 160.4 de la Llei 1/2015, de 6 de febrer, d'hisenda pública, del sector públic instrumental i de subvencions, en el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV 9661, 14.08.2023), i en virtut de la delegació de competències establida en l'article 11 de l'ordre de bases reguladores d'aquestes subvencions, resolc:  
  
Primer  
Concedir les subvencions, amb càrrec a la línia de subvenció S8049 del capítol IV, del programa 315.10 «Condicions de Treball i Administració de les Relacions Laborals», del pressupost de la Generalitat per a l'exercici 2023, aplicació pressupostària 02.92.41.453.55.759.62, per un import total de 493.251,22 euros a les entitats sol·licitants i pels imports que s'indiquen en l'annex I d'aquesta resolució, destinades al foment de la col·laboració institucional a través d'accions sectorials i intersectorials, mitjançant programes o actuacions en matèria de prevenció de riscos laborals a la Comunitat Valenciana, amb les condicions que s'estableixen en aquesta resolució de concessió, en la convocatòria respectiva i en les bases reguladores i que es reflecteixen en l'esmentat annex I.  
  
  
Segon  
Denegar les sol·licituds d'ajuda que s'indiquen en l'annex II d'aquesta resolució, per les causes explicitades en aquest, i acordar l'arxivament dels expedients relacionats.  
  
Tercer  
Les entitats beneficiàries d'aquestes subvencions hauran de complir amb les obligacions establides en l'article 14 de la Llei 38/2003, general de subvencions, així com en els articles 4, 10 i 22 de les bases reguladores.  
  
Quart  
El pagament de la subvenció s'efectuarà mitjançant una bestreta del 30 % de l'import de la subvenció en el termini d'un mes a partir de la data de notificació de la resolució de concessió, prèvia sol·licitud de l'entitat beneficiària de l'ajuda i el 70 % restant es pagarà a la finalització de l'acció o programa per a la qual es concedisca la subvenció, una vegada s'haja justificat la realització de l'acció subvencionada.  
  
No podrà realitzar-se el pagament de la subvenció mentre les beneficiàries no es troben al corrent en el compliment de les obligacions tributàries i davant la Seguretat Social, o siga deutora per resolució de procedència de reintegrament. Es produirà la pèrdua del dret al cobrament total o parcial de la subvenció en el supòsit de falta de justificació o de concurrència d'alguna de les causes previstes en l'article 37 de la Llei general de subvencions (d'ara en avant LGS), i serà aplicable el règim previst en l'article 25 de les bases reguladores.  
  
Cinqué  
La justificació de la subvenció es realitzarà, com a màxim, el 30 de novembre (inclusivament) de l'exercici 2023. La modalitat de justificació d'aquestes subvencions serà la de compte justificatiu amb aportació d'informe d'auditoria en els termes previstos en l'article 74 del Reglament de la Llei general de subvencions (RLGS). Aquest compte justificatiu anirà acompanyat de la documentació justificativa de les despeses en què haja incorregut l'entitat beneficiària, segons el que s'estableix en l'article 22 de les bases reguladores.  
La presentació de la documentació justificativa es realitzarà de manera electrònica a través del procediment: https://www.gva.es/es/inicio/procedimientos'id\_proc=15098  
  
Sisé  
Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions i ajudes atorgades, per altres administracions o ens públics o privats, nacionals o internacionals, podrà donar lloc, prèvia instrucció del corresponent procediment amb audiència a l'entitat interessada, a la modificació o revocació de la resolució de concessió, segons s'estableix en l'article 19 de l'ordre de bases.  
  
Seté  
Correspondrà el reintegrament de les subvencions concedides o la seua minoració, amb reembossament de les quantitats percebudes i l'exigència dels interessos de demora des del moment del pagament de la subvenció, per incompliment de les obligacions i requisits establits en la convocatòria, així com en els supòsits de causes de reintegrament que estableix l'article 37 de la Llei general de subvencions. El procediment de reintegrament s'ajustarà a les previsions contingudes en l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Huité  
Aquesta resolució es notificarà a les entitats beneficiàries mitjançant la seua publicació en la pàgina web de la Conselleria d'Economia Sostenible, Sectors Productius, Comerç i Treball, en aplicació de l'article 45.1.b de la Llei 39/2015, d'1 d'octubre, del procediment administratiu comú de les administracions públiques. Així mateix es publicarà en el Diari Oficial de la Generalitat Valenciana i en la Base de dades nacional de subvencions, en compliment del que s'estableix sobre publicitat de subvencions concedides, en la Llei general de subvencions.  
  
  
Contra aquesta resolució, que posa fi a la via administrativa podrà interposar-se, potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant el mateix òrgan que l'ha dictada, en el termini d'un mes a comptar de l'endemà de la notificació. O bé, directament recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l'endemà de la notificació, de conformitat amb el que es preveu en l'article 46 de la Llei 29/1998, de 13 de juliol reguladora de la jurisdicció contenciosa administrativa.  
  
València, 2 d'octubre de 2023.- El director general de Treball, Cooperativisme i Seguretat Laboral: Andrés Lluch Figueres.